# Bantu Holomisa

### Wikipedia

Kenraalimajuri Bantubonke Holomisa (myös Harrington Holomisa 1955 - ) on eteläafrikkalainen upseeri ja poliitikko. Holomisa oli yksi ensimmäisiä mustia eteläafrikkalaisia, jotka pääsivät opiskelemaan maan sotilasakatemiaan vuonna 1984. Hän toimi nimellisesti itsenäisen Transkein puolustusvoimien komentajana vuoteen 1987 asti, jolloin osallistui maan aikaisemman johtajan Kaizer Matanziman vastaiseen vallankaappaukseen. Hän johti Transkeita vuoteen 1994 asti, jolloin se liitettiin takaisin osaksi Etelä-Afrikan tasavaltaa.

Holomisa kuului vuoden 1994 ensimmäisten vapaiden vaalien ANC:n vaalikomiteaan ja valittiin maan parlamenttiin suurella äänimäärällä. Hän toimi kansallisen yhtenäisyyden hallituksessa ympäristö- ja turismiapulaisministerinä vuoteen 1996 asti. Vuonna 1996 hänet erotettiin ANC:tä sen jälkeen kun hän väitti Totuuskomission istunnossa ANC:n ministerin, Stella Sigcaun, ottaneen vastaan 50 000 randin lahjuksen Matanziman hallitukselta.

Nykyisin Holomisa toimii kansanedustajana edustaen entisen Kansallispuolueen poliitikon, Roelf Meyerin kanssa perustamaansa United Democratic Movement-puoluetta.

## [muokkaa] Aiheesta muualla

- United Democratic Movement:Bantu Holomisa
- ANC:THE RISE AND FALL OF BANTU HOLOMISA*

Haettu osoitteesta http://fi.wikipedia.org../../../b/a/n/Bantu_Holomisa_7662.html

Luokka: Eteläafrikkalaiset poliitikot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Français